

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2021.gada 12.augustā **Nr.501**

 (prot. Nr.33, 3.§)

**Par pašvaldības budžeta ieņēmumu palielināšanu un līdzekļu piešķiršanu Daugavpils pilsētas pašvaldībai**

Pamatojoties uz likuma “Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Ministru kabineta 2021.gada 2.jūnija rīkojumu Nr.390 „Par atbalstītajiem augstas gatavības pašvaldību investīciju projektiem Covid-19 krīzes pārvarēšanai un ekonomikas atlabšanai, kuriem piešķirams valsts budžeta finansējums”, ņemot vērā Daugavpils domes Finanšu komitejas 2021.gada 12.augusta sēdes atzinumu, atklāti balsojot: PAR – 14 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Palielināt pamatbudžeta ieņēmumus „Valsts budžeta transferti” 250 000 EUR (*divi simti piecdesmit tūkstoši eiro*) apmērā un novirzīt Daugavpils pilsētas pašvaldībai investīciju projekta „Daugavas labā krasta degradēto teritoriju revitalizācija Bruģu ielā, Daugavpils pilsētā” īstenošanai.
2. Veikt apropriācijas samazināšanu Daugavpils pilsētas pašvaldības iestādei „Komunālās saimniecības pārvalde” (reģ.Nr.90009547852, juridiskā adrese: Saules iela 5, Daugavpils) pamatbudžeta programmai „Investīciju projekti (izņemot ES un citu finanšu instrumentu finansētie projekti” par 48 037 EUR (*četrdesmit astoņi tūkstoši trīsdesmit septiņi eiro*) saskaņā ar 1.pielikumu.
3. Veikt apropriācijas palielināšanu Daugavpils pilsētas pašvaldībai (reģ. Nr.90000077325, juridiskā adrese: Kr.Valdemāra iela 1, Daugavpils) pamatbudžeta programmā „Investīciju projekti (izņemot ES un citu finanšu instrumentu finansētie projekti” par 298 037 EUR (*divi simti deviņdesmit astoņi tūkstoši trīsdesmit septiņi eiro*) saskaņā ar 2.pielikumu.
4. Paredzēt Daugavpils pilsētas pašvaldības 2022.gada budžetā līdzekļus investīciju projekta „Daugavas labā krasta degradēto teritoriju revitalizācija Bruģu ielā, Daugavpils pilsētā” līdzfinansējumu 44 118 EUR (*četrdesmit četri tūkstoši simts astoņpadsmit eiro*).

Pielikumā: 1. Daugavpils pilsētas pašvaldības iestādes „Komunālās saimniecības pārvalde” pamatbudžeta programmas „Investīciju projekti (izņemot ES un citu finanšu instrumentu finansētie projekti)” ieņēmumu un izdevumu tāmes grozījumi 2021.gadam.

 2. Daugavpils pilsētas pašvaldības pamatbudžeta programmas „Investīciju projekti (izņemot ES un citu finanšu instrumentu finansētie projekti)” ieņēmumu un izdevumu tāmes grozījumi 2021.gadam.

Domes priekšsēdētājs *( personiskais paraksts)* A.Elksniņš